רבקה גולדגרט

רבקה (ויסבורד) גולדגרט (1 באפריל 1903 – 2 בינואר 2002) הייתה כנרת ומורה לכינור ישראלית. תלמידה המפורסם ביותר היה יצחק פרלמן.

ביוגרפיה 
רבקה גולדגרט נולדה בקובנה, ליטא. למשפחה מוזיקלית, שהוציאה מקרבה פסנתרנים וכנרים. אחיה, מישה ויסבורד וארמונד ויסבורד היו כנרים.

בילדותה למדה נגינה בכינור בקונסרבטוריון של סנקט פטרבורג. לאחר מלחמת העולם הראשונה עברה משפחתה לחרבין שבסין, משם עלתה בשנת 1925 לארץ ישראל עם בעלה, מנדל מנחם גולגרט, שהיה תעשיין. הם קבעו את מושבם בתל אביב ורבקה התקבלה לעבודה כמורה לכינור בקונסרבטוריון שולמית.

בהמשך עברה המשפחה לרמת השרון, ושם המשיכה בהוראת כינור ופסנתר. בשנת 1946 עברו לחולון בעקבות מינויו של גולדגרט למנהל בבית החרושת לודז'יה, וכעבור שנים אחדות פנתה אליה משפחתו של יצחק פרלמן בבקשה ללמדו נגינה בכינור. פרלמן, שהיה אז בן שש, נפגע שנתיים קודם לכן במחלת הפוליו, שפגעה ברגליו ובידיו. גולדגרט לימדה אותו במשך שמונה שנים, שבסיומן גילה אותו אד סאליבן ובהמלצתו, התקבל ללימודים בבית הספר ג'וליארד, ניו יורק.

בשנת 1998 קיבלה את אות יקירת העיר חולון.

רבקה גולדגרט נפטרה בשנת 2002.

קישורים חיצוניים 
 יקירי העיר חולון לשנת 1992 - רבקה גולדגרט

הערות שוליים

מורות למוזיקה בישראל
מורים למוזיקה בישראל
יקירות חולון
ישראליות ילידות ליטא
ישראלים ילידי ליטא
כנריות ישראליות
נשות העלייה הרביעית
אנשי העלייה הרביעית
ישראליות שנולדו ב-1903
ישראלים שנולדו ב-1903
ישראליות שנפטרו ב-2002
ישראלים שנפטרו ב-2002